เดือนนี้มีประจำเดือน 2 ครั้งค่ะครั้งแรกวันที่ 27/2/63ครั้งที่ 2 วันที่ 14/3/63 ค่ะระหว่างนี้มีการกินยาคุมกำเนิดตลอดตอนนี้ยาคุมเหลือประมาณ 10 เม็ดหลังจากหมดแผงนี้สามารถกินยาคุมต่อเนื่องเลยได้ไหมคะ หรือ ต้องรอให้ประจำเดือนมาอีกรอบก่อนถึงจะเริ่มกินได้ยาคุมที่กินเป็นแบบ 21 เม็ดค่ะ
สวัสดีค่ะ หากทานยาคุมกำเนิดอยู่ การที่มีเลือดออกในระหว่างที่ทานยาคุมกำเนิด ถือเป็นเลือดที่เกิดจากผลข้างเคียงของยาคุมกำเนิดได้ โดยเฉพาะหากเป็นยาคุมชนิดฮอร์โมนต่ำ ซึ่งเลือดที่ออก ไม่ใช่ประจำเดือน ทั้งนี้ หากเลือดที่ออก มีปริมาณไม่มาก ไม่ได้มีปวดท้องรุนแรง ก็ไม่ได้อันตรายอะไร สามารถที่จะทานยาคุมต่อไปได้ดังนั้น หากมีเลือดออกอยู่ และยังทานยาคุมกำเนิดไม่หมดแผง ก็ไม่จำเป็นต้องหยุดทาน สามารถที่จะทานยาต่อไปได้ โดยพยายามทานยาให้ตรงเวลา และเมื่อทานจนครบ 21 เม็ดแล้ว ก็ให้เว้นระยะไป 7 วัน ก่อนที่จะเริ่มทานยาแผงใหม่ต่อไปค่ะ โดยในช่วงที่เว้นระยะ 7 วันนี้ ควรจะมีประจำเดือนมาด้วย หากไม่มีมา ก็ต้องตรวจหาการตั้งครรภ์ดูด้วยค่ะ